Gru-ontdekking van menslike skedel en beendere in huis | Netwerk24
Deur Charné Kemp 26 September 2018 19:50
Die polisie in Galeshewe in Kimberley doen ’n geregtelike ondersoek nadat ’n buurman die skedel van ’n mens in ’n huis in Amakhuzanestraat gesien het.
Nog menslike beendere asook vier honde is in die huis en elders op die erf aangetref.
Sers. Majang Skalkie, polisiewoordvoerder, sê die skedel is naby die kombuisdeur gevind.
“Die buurman het die polisie ontbied toe hy die skedel gesien het. Die polisie het die huis deursoek. Daar was vier honde in die huis en nog menslike oorskot is in die huis en elders gevind.
“Die vier honde is na die Dierebeskermingsvereniging geneem.
“Ons kan nog nie die identiteit van die oorskot bevestig nie. Die naasbestaandes van die huiseienaar sal ons help om die oorskot te probeer identifiseer.”
Meer oor: Galeshewe | Kimberley | Lyk
Noord-Kaap ‘doen te min’ vir verwerpte babas
Kimberley-moord: Medepligtige kry 7 j.